《邻居遗汤沐浴》
宋代·饶节

都城甘水啬于酒，担头取饱得满缶。每忆江湖万松底，夜半酒醒挽石斗。

如今长卿不满喉，岂有温泉濯汗流。岑岑背若负芒刺，每向一饭怀千忧。

君家有井金作栏，辘轳可取不可殚。大奴分遗足一斛，洗我尘垢生羽翰。

人生生理易与耳，辍洗为君起长叹。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。